gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7861, del 30-08-2016 (2016/6740)

Informació pública de l'autorització ambiental integrada, amb avaluació d'impacte ambiental, de l'ampliació d'un abocador de residus inerts existent a abocador de residus no perillosos en la partida Canyada de la Farina de Monòver.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7861

Data del DOGV
:   30-08-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/6740


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'autorització ambiental integrada, amb avaluació d'impacte ambiental, de l'ampliació d'un abocador de residus inerts existent a abocador de residus no perillosos en la partida Canyada de la Farina de Monòver.  
 [2016/6740]  
De conformitat amb el que estableix l'article 28 de la Llei 2/2006, de 5 de maig, de prevenció de la contaminació i qualitat ambiental, i en l'article 36 de la Llei 21/2013, de 9 de desembre, d'avaluació ambiental, se sotmet a informació pública l'expedient número 009/13 IPPC, seguit a instàncies de Vertidos del Vinalopó, SL, amb CIF W13501425 i domicili en el carrer d'Alacant, número 39, de Petrer (Alacant), que té com a objecte la modificació substancial d'un abocador de residus inerts existent número 648/AAI/CV, per a l'ampliació a una cel·la de residus no perillosos.  
  
· Peticionari: Vertidos del Vinalopó, SL.  
· Emplaçament: partida Canyada de la Farina, polígon 20, parcel·la 49 del terme municipal de Monòver (Alacant).  
· Epígraf: 5.5 de l'annex I de la Llei 16/2002, modificada per Llei 5/2013.  
· Projecte: projecte bàsic autorització ambiental integrada cel·la 2, Abocador residus industrials no perillosos (RINP).  
· Capacitat: 142.500 tones.  
  
Cosa que es posa en general coneixement perquè, en el termini de 30 dies hàbils a partir de l'endemà de la publicació d'aquest anunci en el Diari Oficial de la Comunitat Valenciana, les corporacions i particulars interessats puguen presentar les al·legacions que estimen convenients.  
  
Durant aquest termini els interessats podran examinar els projectes presentats en la Direcció General de Qualitat Ambiental de la Conselleria d'Agricultura, Medi Ambient, Canvi Climàtic i Desenvolupament Rural, ciutat administrativa 9 d'Octubre, torre 1, carrer de Castán Tobeñas, número 77, de València, i en l'Ajuntament de Castelló de Rugat, on estaran exposats en hores d'atenció al públic.  
Finalitzat el període d'informació pública, s'anunciarà en el Diari Oficial de la Comunitat Valenciana, el moment en què podrà consultar-se, en la web de la Conselleria d'Agricultura, Medi Ambient, Canvi Climàtic i Desenrotllament Rural, l'informe relatiu a les al·legacions presentades.  
  
València, 10 d'agost de 2016.- El director general del Canvi Climàtic i Qualitat Ambiental: Joan Piquer Huerga.
Diari Oficial de la Generalitat Valenciana


Sumari del DOGV 7701, del 20-01-2016 (2016/124)

Informació pública de la separació de l'IVACE i el SEPE del Consorci per a la Recuperació Econòmica i de l'Activitat de la Marina Alta.
---------------------------------------------------------------------------------------------------------------------------------------

### Dades del document

Número de DOGV
:   7701

Data del DOGV
:   20-01-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/124


Organisme emissor
:   Consorci per a la Recuperació Econòmica i de l'Activitat de la Marina Alta, CREAMA

Tipus de document
:   Anunci

Informació pública de la separació de l'IVACE i el SEPE del Consorci per a la Recuperació Econòmica i de l'Activitat de la Marina Alta. [2016/124]  
Es fa saber que el consorci i la permanència de la resta de membres del Consorci per a la Recuperació Econòmica i de l'Activitat de la Marina Alta (Creama), en sessió ordinària de la Junta General de 25 de novembre de 2015, en el punt cinqué, es va adoptar l'acord següent:  
  
Acceptar la sol·licitud de separació de Creama efectuada pel Servei Públic d'Ocupació Estatal (SEPE) i l'Institut Valencià de Competitivitat Empresarial (IVACE), i acordar la continuació del consorci i la permanència de la resta de membres del Consorci per a la Recuperació Econòmica i de l'Activitat de la Marina Alta (Creama).  
  
Dénia, 17 de desembre de 2015.- El president: Sebastián Cañadas Gallardo.
Diari Oficial de la Generalitat Valenciana


Sumari del DOGV 7786, del 19-05-2016 (2016/3158)

Notificació de la sentència dictada en el procediment de divorci contenciós número 694/2008.
--------------------------------------------------------------------------------------------

### Dades del document

Número de DOGV
:   7786

Data del DOGV
:   19-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3158


Organisme emissor
:   Jutjat de Primera Instància Número 2 d'Orihuela

Tipus de document
:   Edicte

Notificació de la sentència dictada en el procediment de divorci contenciós número 694/2008. [2016/3158]  
Divorci contenciós número 000694/2008  
Demandant: Josefa Santiago Rodríguez.  
Procurador/a: -  
Demandat: Luis Ruano Navarro.  
Procurador/a: -  
Raquel Manuel Sánchez, lletrada de l'Administració de Justícia del Jutjat de Primera Instància número 2 d'Orihuela, faig saber que en les actuacions seguides en aquest jutjat amb el número 000694/2008, a instàncies de la part actora, Josefa Santiago Rodríguez, contra Luis Ruano Navarro, s'ha dictat la sentència de data 6 de maig de 2011.  
Us comuniquem que teniu a la vostra disposició a la secretaria d'aquest jutjat una còpia de la sentència de data 6 de maig de 2011, i que s'hi pot interposar, en contra, un recurs d'apel·lació davant de l'Audiència Provincial d'Alacant, dins del termini de 20 dies comptador des de la notificació. Per a interposar el recurs s'ha de consignar un dipòsit de 50,00 euros en el compte (núm. 0183-0000-00, núm. proc.: 4 dígits - any: 2 dígits) del Banesto, sucursal d'Orihuela (3025).  
I perquè valga de notificació a Luis Ruano Navarro, actualment en parador desconegut, expedisc aquest edicte perquè es publique en el Diari Oficial de la Comunitat Valenciana i perquè es col·loque al tauler d'anuncis d'aquest jutjat.  
  
Orihuela, 8 de febrer de 2016.- La lletrada de l'Administració de Justícia: Raquel Manuel Sánchez.
Diari Oficial de la Generalitat Valenciana


Sumari del DOGV 7819, del 01-07-2016 (2016/4841)

RESOLUCIÓ de 23 de novembre de 2012, de la Universitat Politècnica de València, per la qual es publica el pla d'estudis modificat de Màster Universitari en Producció Animal.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   7819

Data del DOGV
:   01-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4841


Data del document
:   23-11-2012

Organisme emissor
:   Universitat Politècnica de València

Tipus de document
:   Resolució

Descriptors 

:   * centre d'ensenyament

RESOLUCIÓ de 23 de novembre de 2012, de la Universitat Politècnica de València, per la qual es publica el pla d'estudis modificat de Màster Universitari en Producció Animal. [2016/4841]  
Obtinguda la verificació de la modificació del pla d'estudis pel Consell d'Universitats, després de l'informe previ favorable de l'Agència Nacional d'Avaluació de la Qualitat i Acreditació el dia 21 de setembre de 2012, així com l'autorització de la Comunitat Autònoma de València, i establit el caràcter oficial del títol per Acord del Consell de Ministres de 22 de gener de 2010 (BOE 26.02.2010), aquest rectorat, de conformitat amb el que disposa l'article 35 de la Llei Orgànica 6/2001, de 21 de desembre, d'Universitats, en la redacció feta per la Llei Orgànica 4/2007, de 12 d'abril, per la qual es modifica la Llei Orgànica 6/2001, de 21 de desembre, d'Universitats, ha resolt:  
  
  
Publicar el pla d'estudis conduent a l'obtenció del títol oficial de Màster Universitari en Producció Animal per la Universitat Politècnica de València.  
  
El pla d'estudis a què es refereix la present resolució queda estructurat tal com consta en l'annex d'aquesta.  
  
València, 23 de novembre de 2012.- El rector: Juan Juliá Igual.  
  
  
ANNEX  
Universitat Politècnica de València  
  
Pla d'estudis conduent al títol de:  
Màster Universitari en Producció Animal per la Universitat Politècnica de València  
  
Branca de coneixement: Enginyeria i Arquitectura  
  
Distribució del pla d'estudis en crèdits ECTS per tipus de matèria:  
Tipus de Matèria Cèdits ECTS  
Optatives 40  
Treball de fi de màster 20  
  
Total 60  
  
  
  
Organització del pla d'estudis per mòduls i matèries:  
  
ECTS  
Mòdul Mòdul Matèria ECTS  
Matèria Caràcter  
40 Ramaderia sostenible  
 Tècniques analítiques i tractament de dades en producció animal  8 Optatiu  
 Benestar i salut animal  8 Optatiu  
 Qualitat i seguretat alimentària en producció animal 8 Optatiu  
 Ramaderia i medi ambient 8 Optatiu  
 Formació multidisciplinària 8 Optatiu  
20 Treball de fi de màster Treball de fi de màster 20 Treball de fi de màster  
  
  
Per a ampliar informació sobre aquest pla d'estudis es pot consultar la pàgina web de la Universitat Politècnica de València:  
http//www.upv.es.
Diari Oficial de la Generalitat Valenciana


Sumari del DOGV 7714, del 08-02-2016 (2016/520)

Notificació de la sentència dictada en el judici verbal número 1585/2014.
-------------------------------------------------------------------------

### Dades del document

Número de DOGV
:   7714

Data del DOGV
:   08-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/520


Organisme emissor
:   Jutjat de Primera Instància Número 1 de Dénia

Tipus de document
:   Edicte

Notificació de la sentència dictada en el judici verbal número 1585/2014. [2016/520]  
De: Comercial Granell, SA.  
Procurador: Enrique Gregori Ferrando.  
Contra: Marítima Hostelería 1997, SL.  
En aquest jutjat, en el procediment verbal civil número 1585/2014, s'ha dictat la sentència en què apareix, com a demandant, Comercial Granell, SA, i, com a demandada, l'entitat Marítima Hostelería 1997, SL.  
D'acord amb la Instrucció 6/2012, de la Secretaria General de l'Administració de Justícia, les actuacions queden a l'oficina judicial a disposició de les persones interessades.  
El termini per a recórrer-la és de 20 dies comptador des de l'endemà de la notificació i cal dipositar 50 euros en el compte de consignacions del jutjat, excepte si és beneficiari de justícia gratuïta.  
Les dades personals que es posen a disposició de les parts han de ser tractades amb confidencialitat i per als fins de l'Administració de Justícia, en els termes que preveu la Llei Orgànica de Protecció de Dades.  
  
I perquè valga de notificació de forma deguda a les persones demandades, expedisc aquest edicte.  
  
Dénia, 18 de gener de 2016.- El lletrat de l'Administració de Justícia: Juan José Valdehita García.
Diari Oficial de la Generalitat Valenciana


Sumari del DOGV 7783, del 16-05-2016 (2016/2977)

Notificació de la sentència dictada en el judici verbal número 305/2010.
------------------------------------------------------------------------

### Dades del document

Número de DOGV
:   7783

Data del DOGV
:   16-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2977


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici verbal número 305/2010. [2016/2977]  
Procediment: judici verbal 000305/2010.  
Matèria estadística: verbals de propietat horitzontal.  
Demandant: Comunitat de Propietaris Edifici Rambla II.  
Procurador: Federico Grau Gálvez.  
Advocat/ada: -  
Demandat: Daniel Boveda Fuertes.  
Procurador/a: -  
Advocat/ada: -  
En el judici a què es fa referència s'ha dictat la dispositiva de la sentència que, literalment, és com segueix:  
  
«Dispositiva  
Estime íntegrament la demanda interposada per la Comunitat de Propietaris Edifici Rambla III, representada pel procurador dels tribunals Federico Grau Gálvez i assistit del lletrat el senyor Pascual Esteban, contra Daniel Boveda Fuertes, en situació de rebel·lia processal, i condemne la part demandada al pagament de mil tretze euros i vuitanta-tres cèntims (1.013,83 ?), així com a l'abonament dels interessos legals, de conformitat amb el fonament de dret quart, i costes.  
  
Notifiqueu aquesta sentència a les parts i feu-los saber que, en contra, s'hi pot interposar un recurs d'apel·lació per a davant l'Audiència Provincial d'Alacant, que es prepararà per escrit davant d'aquest jutjat en el termini de cinc dies, on s'haurà d'esmentar la resolució impugnada i la voluntat de recórrer amb la indicació dels pronunciaments que s'impugnen; i s'ha d'adjuntar, per a admetre'l, el justificant documental d'haver consignat la quantitat de 50 euros al Banesto, en el compte de consignacions i dipòsits d'aquest jutjat, en el número corresponent a aquest procediment (DA 15a LOPJ, afegida per la LO 1/2009, de 3 de novembre).  
Aquesta és la meua sentència, l'original de la qual es portarà al llibre que correspon amb un testimoniatge literal en les actuacions, que pronuncie, mane i firme. Rafael Ruiz Giménez, magistrat jutge titular del Jutjat de Primera Instància número 3 de Torrevieja i partit.  
Publicació. L'anterior sentència ha sigut llegida i publicada pel magistrat jutge que l'ha dictada, mentre celebrava audiència pública el dia d'avui, de la qual cosa jo, el secretari judicial, done fe.»  
  
Atés que es desconeix el domicili o la residència actuals de Daniel Boveda Fuertes, com a demandat, per la resolució dictada en el procediment a què es fa referència i de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar aquest edicte en el Diari Oficial de la Comunitat Valenciana, per a portar a efecte la diligència de notificació.  
  
Torrevieja, 27 d'octubre de 2015.- La secretària judicial: Amparo Marco Martínez-Arenas.
Diari Oficial de la Generalitat Valenciana


Sumari del DOGV 7736, del 08-03-2016 (2016/1499)

Notificació de la sentència dictada en el procediment ordinari número 158/2014.
-------------------------------------------------------------------------------

### Dades del document

Número de DOGV
:   7736

Data del DOGV
:   08-03-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1499


Organisme emissor
:   Jutjat de Primera Instància Número 11 de València

Tipus de document
:   Edicte

Notificació de la sentència dictada en el procediment ordinari número 158/2014. [2016/1499]  
Procediment 000158/2014  
De: Banco Bilbao Vizcaya Argentaria, SA.  
Procuradora: Sara Blanco Lleti.  
Contra: Jesús Roberto García García.  
  
En aquest procediment ordinari, seguit a instàncies de BBVA, SA, contra Jesús Roberto García García, s'ha dictat la sentència que té l'encapçalament i la part dispositiva que, literalment, són com segueix:  
  
«Sentència número 000098/2014  
València, 7 de maig de 2014  
Magistrada jutgessa: Isabel Tena Franco.  
Procediment: judici ordinari 158/2014.  
Demandant: Banco Bilbao Vizcaya Argentaria, SA.  
Procuradora: Sara Blanco Lleti.  
Lletrat: Ernesto Pérez Broseta.  
Demandat: Jesús Roberto García García, rebel.  
Objecte del judici: reclamació d'una quantitat.  
Dispositiva  
Estime la demanda presentada per Banco Bilbao Vizcaya Argentaria, SA, contra Jesús Roberto García García, rebel, i condemne Jesús Roberto García García a pagar a la part actora la suma de 9.235,71 euros i interessos pactats.  
Pel que fa a les costes, pertoca imposar-les a la part demandada.  
Comuniqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació en el termini de 20 dies davant aquest jutjat, que haurà de substanciar i resoldre l'Audiència Provincial de València, d'acord amb el que disposen els articles 455 i següents de la Llei d'Enjudiciament Civil. Serà necessari per a l'admissió a tràmit del recurs acreditar, amb l'escrit de la seua interposició, la constitució prèvia del dipòsit de 50 euros en el compte de dipòsits i consignacions obert a Banesto amb el número 4449 per a aquest jutjat, que es tornarà si s'estima totalment o parcialment el recurs, i es perdrà si s'admet o es confirma la resolució (DA 15a LO 1/2009).  
Així ho pronuncie, mane i firme».  
  
València, 8 de gener de 2016.- La secretària judicial: Inmaculada Ripollés Martínez.
Diari Oficial de la Generalitat Valenciana


Sumari del DOGV 7856, del 23-08-2016 (2016/6296)

RESOLUCIÓ de 28 de juliol de 2016, de la Conselleria d'Hisenda i Model Econòmic, per la qual s'autoritzen transferències de crèdit del capítol 2 al capítol 6 en els programes 411.60, 411.70, 412.23 i 412.25 de la Conselleria de Sanitat Universal i Salut Pública, per import global de 24.000 euros. Expedient número 10.013/16-076.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7856

Data del DOGV
:   23-08-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/6296


Data del document
:   28-07-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 28 de juliol de 2016, de la Conselleria d'Hisenda i Model Econòmic, per la qual s'autoritzen transferències de crèdit del capítol 2 al capítol 6 en els programes 411.60, 411.70, 412.23 i 412.25 de la Conselleria de Sanitat Universal i Salut Pública, per import global de 24.000 euros. Expedient número 10.013/16-076. [2016/6296]  
La Conselleria de Sanitat Universal i Salut Pública planteja la necessitat d'incrementar la dotació per a inversions en alguns dels programes que gestiona, concretament en els projectes QR270 «Equipament per Reposició. Edificis administratius», per a l'adquisició de fotocopiadores en les distintes direccions generals i, proposa el seu finançament mitjançant la transferència de disponibilitats del capítol 2, en cada un dels programes.  
A aquest efecte, i en virtut del que disposen els articles 17 i 20 de la Llei 11/2015 de Pressupostos de la Generalitat per a l'exercici 2016, aquesta Conselleria d'Hisenda i Model Econòmic adopta la següent resolució:  
  
Primer  
S'autoritzen les transferències de crèdits del capítol 2 al capítol 6, en els programes i pels imports que es detallen a continuació:  
  
Aplicació Minoracions Capítol 2 Augments Capítol 6  
21.58.32.064.28 € 4.000,00 4.000,00  
16.22.59.849,25 € 4.000,00 4.000,00  
07.86.28.541.42 € 6.000,00 6.000,00  
77.19.87.073.35 € 10.000,00 10.000,00  
Total - 24.000,00 24.000,00  
  
  
València, 28 de juliol de 2016.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 7746, del 22-03-2016 (2016/1981)

Informació pública de l'acord de dissolució de la cooperativa.
--------------------------------------------------------------

### Dades del document

Número de DOGV
:   7746

Data del DOGV
:   22-03-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/1981


Organisme emissor
:   Larvarium, COOP V.

Tipus de document
:   Anunci

Informació pública de l'acord de dissolució de la cooperativa. [2016/1981]  
L'Assamblea General extraordinària de l'entitat Larvarium Cooperativa Valenciana, celebrada el dia 29 de gener de 2016, amb l'assistència de tots els socis que formen la cooperativa, adoptà, conforme a allò que s'estableix en els articles 36.6 i 81 del Decret Legislatiu 2/2015, de 15 de maig, del Consell de la Generalitat Valenciana, pel qual s'aprova el Text Refós de la Llei de Cooperatives de la Comunitat Valenciana, l'acord de dissolució i nomenament dels liquidadors de la societat.  
  
  
València, 29 de gener de 2016.- Els liquidadors: Carmen Parra Llauradó, Josefa Gómez Francés i Joel Maldonado Aranibar.
Diari Oficial de la Generalitat Valenciana


Sumari del DOGV 7757, del 11-04-2016 (2016/1919)

Notificació de la sentència dictada en el judici verbal número 112/2015.
------------------------------------------------------------------------

### Dades del document

Número de DOGV
:   7757

Data del DOGV
:   11-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1919


Organisme emissor
:   Jutjat de Primera Instància i Instrucció Número 2 de Massamagrell

Tipus de document
:   Edicte

Notificació de la sentència dictada en el judici verbal número 112/2015. [2016/1919]  
Procediment: judici verbal 000112/2015.  
De: societat civil particular urbanització residencial Alfinach.  
Procurador: Javier Roldán García.  
Contra: Carlos Alberto Khazandjian i Mirian Graciela de Antonis de Khazandjian.  
Procurador/a: -  
Rosa María Parra Mora, secretària del Jutjat de Primera Instància número 2 de Massamagrell, faig saber que en el procediment de judici verbal 112/2015, a instàncies de la societat civil particular urbanització residencial Alfinach, representada pel procurador [...], contra Carlos Alberto Khazandjian i Mirian Graciela de Antonis de Khazandjian, s'ha dictat la següent sentència que té l'encapçalament i la dispositiva que, literalment, són com segueix:  
  
«Sentència número 173/2015  
Massamagrell, 11 de setembre de 2015  
Silvia Bassó de Alburquerque, jutgessa titular del Jutjat de Primera Instància i Instrucció número 2 de Massamagrell, he vist les actuacions del judici verbal número 112/2015, seguides a instàncies de societat civil particular urbanització residencial Alfinach, representada pel procurador Javier Roldán García, contra Carlos Alberto Khazandjian i Mirian Graciela de Antonis de Khazandjian, en rebel·lia processal, i he dictat aquesta sentència, partint de la base dels següents:  
[...]  
Dispositiva  
Estime la demanda interposada per societat civil particular urbanització residencial Alfinach, representada pel procurador Javier Roldán García, contra Carlos Alberto Khazandjian i Mirian Graciela de Antonis de Khazandjian, en rebel·lia processal, i, en conseqüència:  
1. Condemne Carlos Alberto Khazandjian i Mirian Graciela de Antonis de Khazandjian a pagar a la demandant la suma de 1.702 euros (mil set-cents dos euros), més l'interés legal sobre aquesta suma des del 6 de febrer de 2015, data d'interposició de la demanda.  
2. Condemne també els esmentats demandats al pagament de les costes causades en aquest procediment.»  
  
I com a conseqüència del parador ignorat de Carlos Alberto Khazandjian i Mirian Graciela de Antonis de Khazandjian, estenc aquesta cèdula perquè valga de notificació als demandats, de la qual es remet un exemplar perquè es publique en el Diari Oficial de la Comunitat Valenciana.  
  
Massamagrell, 15 de març de 2016.- La lletrada de l'Administració de Justícia: Rosa María Parra Mora.